stanford-oval/wikipedia huggingface dataset:
70’s Show

| 70's Show> That '70s Show |
| --- | --- |

Tyyli:   Komedia  Historia  Teinikomedia 
Kestoaika:  noin 22 minuuttia
Luoja(t):   Bonnie ja Terry Turner  Mark Brazill 
Pääosissa:   Topher Grace  Mila Kunis  Ashton Kutcher  Danny Masterson  Laura Prepon  Wilmer Valderrama  Kurtwood Smith  Debra Jo Rupp  Tanya Roberts  Don Stark  Lisa Robin Kelly  Tommy Chong  Josh Meyers 
Alkuperämaa:   Yhdysvallat
Alkuperäiskieli:  englanti
Verkko:  Fox
Esitetty:  23. elokuuta 1998 – 18. toukokuuta 2006 (Yhdysvallat)
Tuotantokausia:  8
Jaksoja:  200
Tuotanto
Vastaava(t) tuottaja(t):   Terry Turner  Bonnie Turner  Mark Brazill  Caryn Mandabach  Marcy Carsey  Tom Werner 
Säveltäjä(t):   Alex Chilton  Chris Bell 
Tuotantoyhtiö(t):  Carsey-Werner
Levittäjä:  Carsey-Werner
Aiheesta muualla
IMDb 
70’s Show (kahdeksas tuotantokausi nimellä That ’70s Show, engl. That ’70s Show) on yhdysvaltalainen komediasarja, joka kertoo kuuden teini-ikäisen ystävyksen ja heidän perheidensä elämästä kuvitteellisessa Point Placessa, Wisconsinissa.
Sarjan tapahtumat alkavat vuoden 1976 toukokuusta ja päättyvät ensimmäiseen tammikuuta 1980.
Televisioyhtiö FOX alkoi lähettää sarjaa 23. elokuuta 1998, ja se jatkui katkeamatta kahdeksan tuotantokautta. Viimeinen ja 200. lähetys oli 18. toukokuuta 2006. Sarja oli monille näyttelijöilleen ponnahduslauta kuuluisuuteen ja elokuvien pariin. Suomessa sarjan esityskanavina ovat olleet Nelonen ja TV5.
Pääosissa

Sarjan pääosia teini-ikäisinä ystävyksinä esittivät Topher Grace (Eric Forman), Laura Prepon (Donna Pinciotti), Ashton Kutcher (Michael Kelso), Danny Masterson (Steven Hyde), Mila Kunis (Jackie Burkhart) ja Wilmer Valderrama (Fez). Viimeisellä kahdeksannella tuotantokaudella pääosan esittäjiin kuului myös Josh Meyers (Randy Pearson), kun Ericin ja Michaelin roolihahmot kirjoitettiin ulos sarjasta Gracen alettua näytellä elokuvassa Hämähäkkimies 3 ja Kutcherin elokuvassa Meripelastaja.
Juoni

Sarja sijoittuu 1970-luvulle, Wisconsiniin kuuluvaan kuvitteelliseen pikkukaupunkiin nimeltä Point Place. Sarjan tapahtumista suuri osa tapahtuu Eric Formanin perheen kellarissa ja Point Placen ajanviettopaikoissa, kuten The Hub -kahvilassa.
Sarjan tärkeimmät juonet ovat olleet koko sarjan ajan Donna Pinciottin ja Eric Formanin suhde, joka katkesi ensin kaudella kolme, ja seuraavan kerran kaudella kahdeksan. Moni sarjan jaksoista painottui eniten suhteeseen.
Sarjan alussa Michael Kelso ja Jackie Burkhart seurustelivat, mutta suhde meni poikki, koska Michael petti Jackieta Ericin siskon kanssa. Kaudella viisi Jackie ja Steven päätyivät yhteen, mutta erosivat sarjan aikana pari kertaa. Sarjan lopussa, aivan viimeisissä jaksoissa Fez ja Jackie päätyivät yhteen. Sarjan aikana moni yllättävä juonenkäänne on juuri ollut henkilöiden parisuhteet.
Sarjan aikana on ollut yksi vahinkoraskaus ja kaksi on melkein tapahtunut. Eräänä iltana konsertin jälkeen Kelson ansiosta Brooke Rockwell tuli raskaaksi ja synnytti tyttölapsen. Kerran Donna unohti ottaa ehkäisypillerinsä, ja siitä syntyi kauhea sotku. Sarjan alussa Jackie unohti ehkäisyn Kelson kanssa, mutta selvisi, ettei hän olekaan raskaana.
Sarjan erityispiirteet

Ensimmäisellä kaudella sarjan hahmot puhuivat kohtausten välissä. Esimerkiksi pilotissa Eric, Kelso ja Hyde imivät heliumia, ja Fez näytti diskoliikkeitä. Muina sarjan kausina näyttelijät eivät puhuneet, ja kaikki siirtymät olivat näyttelijöiden äänetöntä liikkumista värikkäällä taustalla.
Sarjalle tyypillinen rinkikohtaus on toistunut monesti sarjan aikana, miltei jokaisessa jaksossa – päähenkilöt, yleensä sarjan pojat istuvat ringissä, polttavat pilveä ja juttelevat yleensä jakson päätapahtumasta. Useimmiten joku heistä on kysynyt neuvoa toisilta.
Myös monien muiden tunnettujen filmatisointien parodiointi ja unet tai takaumat ovat tyypillisiä sarjalle, ja siinä on parodioitu muun muassa Scooby-Doo-, Perhe on pahin - ja The Lucy Show -tv-sarjoja, Hitchcockin elokuvia sekä Woody Allenin Unikeko- ja Annie Hall -elokuvia.
Sarjan erityispiirteet > WFPP-radioasema

WFPP (”The Sound”) eli Point Placen radioasema on radioasema, jossa muun muassa Donna on ollut töissä.
Näyttelijöitä

| Näyttelijä | Henkilöhahmo | Sarjassa mukana | Huomioita |
| --- | --- | --- | --- |
| Topher Grace | Eric Forman | 1998–2005, 2006 |  |
| Laura Prepon | Donna Pinciotti | 1998–2006 |  |
| Danny Masterson | Steven Hyde | 1998–2006 |  |
| Mila Kunis | Jackie Burkhart | 1998–2006 |  |
| Ashton Kutcher | Michael Kelso | 1998–2005, 2006 | Vaihtelevasti mukana tuotantokaudella 8 |
| Wilmer Valderrama | Fez | 1998–2006 |  |
| Kurtwood Smith | Red Forman, Ericin isä | 1998–2006 |  |
| Debra Jo Rupp | Kitty Forman, Ericin äiti | 1998–2006 |  |
| Don Stark | Bob Pinciotti, Donnan isä, naapuri | 1998–2006 |  |
| Tanya Roberts | Midge Pinciotti, Donnan äiti | 1998–2001, 2004 | Yksi esiintyminen tuotantokaudella 6, vaihtelevasti mukana tuotantokaudella 7 |
| Lisa Robin Kelly | Laurie Forman, Ericin sisar | 1998–2003 | Vaihtelevasti mukana tuotantokausilla 1–5 |
| Christina Moore | Laurie Forman | 2003-2004 | Vaihtelevasti mukana tuotantokaudella 6 |
| Tommy Chong | Leo Chingkwake, hippi | 2000–2002, 2005–2006 | Vaihtelevasti mukana tuotantokausilla 2–3 ja 7, pääroolissa tuotantokausilla 4 ja 8 |
| Josh Meyers | Randy Pearson | 2005–2006 | Ensiesiintyminen tuotantokaudella 8 episodissa "Somebody to Love" |
Vierailevia tähtiä

Sarjassa esiintyy lukuisia vierailevia tähtiä mm. Onnen päivien Tom Bosley ja Marion Ross, Brooke Shields, rocktähti Ted Nugent, Lindsay Lohan, Jessica Simpson, Erika Christensen, Luke Wilson, Mary Tyler Moore, Paul Anka, Christopher Masterson, Lemmenlaivan Gavin MacLeod, Isaac Hayes, Bruce Willis, Alice Cooper ja Dwayne Johnson. Rock-yhtye KISS vieraili sarjan erikoisjaksossa vuonna 2002.
Vierailevia tähtiä > Kuvaus

Sarjassa käytetään erilaisia kuvauskeinoja, jotka luovat oman leimansa sarjalle. Sarjan kohtausten välillä on välijaksoja, joissa yksi tai useampi näyttelijä on kuvattu 1970-luvun muodissa olleiden värikkäiden kuosien ja muiden 1970-lukuun viittaavasta kuvamateriaalista koostuneiden taustakuvien edessä. Lukuun ottamatta ensimmistä tuotantokautta, jossa yleensä kohtausten välissä oli erilaisia symboleita, esimerkiksi kukkia tai hymynaama.
Myös pöydän ääressä istumisjaksot ovat joka jaksossa, kameran siirtyessä pöydän ääressä istujien kohdalle yksi kerrallaan, kuvaten näyttelijöitä vuorotellen suoraan edestäpäin.
Tunnusmusiikki

Sarjan tunnusmusiikkina on Big Star -yhtyeen Alex Chiltonin ja Chris Bellin tekemä ”In the Street”. Sen lauloi alun perin Todd Griffin, mutta toisen tuotantokauden alusta lähtien tunnusmusiikin esittää yhtye Cheap Trick. Ensimmäisellä tuotantokaudella musiikin loppuun Danny Masterson huutaa ”Hello Wisconsin!”, mutta toisesta tuotantokaudesta lähtien huutaja on Cheap Trickin Robin Zander.
Ensimmäiset seitsemän tuotantokautta näyttelijät laulavat tunnusmusiikkia yhdessä Ericin autossa. Kahdeksannella tuotantokaudella, kun Topher Grace ja Ashton Kutcher ovat lähteneet sarjasta, sarjan näyttelijät Kurtwood Smithiä ja Tommy Chongia lukuun ottamatta laulavat kappaletta ympyrässä. Kahdeksannella tuotantokaudella mukaan tullut Randy Pearson ei esiinny lainkaan ensimmäisen jakson avauksessa, mutta toisen jakson jälkeen myös hän esiintyy avauksissa.
Jaksojen nimiä rock-musiikista

Viidennen tuotantokauden jaksojen nimet ovat Led Zeppelinin kappaleiden nimiä, kuudennen kauden puolestaan The Whon, seitsemännen kauden The Rolling Stonesin ja kahdeksannen kauden Queenin kappaleiden nimiä.
Brittiläinen uudelleenfilmatisointi

Englantilainen ITV-kanava teki sarjasta vuonna 1999 lähes samanlaisen version Days Like These (suomeksi ’Tällaiset päivät’). Sarja ei saanut suurta suosioita.
Juha Takanen

Juha Takanen on suomalainen muusikko. Hän toimii rumpalina, äänittäjänä, miksaajana ja tuottajana. Juha Takanen oli Agents-yhtyeen alkuperäinen jäsen ja soitti yhtyeessä rumpuja vuosina 1979–1992. Hän toimii myös studiomuusikkona ja on soittanut muun muassa Tuomari Nurmion ja Eero Raittisen levyillä.
Yhtyeitä

Agents (1979–1992)
Köyhien ystävät (1978–1979)
Paavo ja Zephyr (1994–)
Miki Lamarr (2011-)
Mr.Breathless (2012-)
Kaliforniantötteröt

| Kaliforniantötteröt |
| --- | --- |
 Kaliforniantötterö (Darlingtonia californica)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Ylälahko::  Asteranae
Lahko::  Ericales
Heimo::  Tötterökasvit Sarraceniaceae
Suku::  Kaliforniantötteröt Darlingtonia  Torr.
Katso myös
   Kaliforniantötteröt Wikispeciesissä   Kaliforniantötteröt Commonsissa 
Infobox OKNimi-testi OK: 
Kaliforniantötteröt (Darlingtonia) on tötterökasvien (Sarraceniaceae) heimoon kuuluva pieni kasvisuku. Sukuun kuuluu ainakin yksi laji: kaliforniantötterö (Darlingtonia californica). Sen lisäksi sukuun on kuvattu neljä muutakin lajia, mutta niiden taksonominen asema on toistaiseksi epäselvä.
Jyrki Nousiainen

Jyrki Nousiainen (s. 20. syyskuuta 1943 Kerimäki) on suomalainen näyttelijä.
Nousiainen näytteli 42 vuotta Helsingin Kaupunginteatterissa ennen kuin hän jäi eläkkeelle teatterista. Hän on näytellyt yli 140 näytelmässä, ja hänen erikoisalojaan ovat puheteatterin ohella pantomiimi ja klovneria.
Yksityiselämä

Nousiainen on ollut naimisissa näyttelijä Soila Komin kanssa, ja heillä on yhteinen tytär Saimi Hoyer.
Alexandra Jiménez

| Alexandra Jiménez |
| --- | --- |

Henkilötiedot
Koko nimi:  Alexandra Jiménez Arrechea
Syntynyt: 4. tammikuuta 1980  Zaragoza, Espanja
Näyttelijä
Merkittävät roolit:  África Sanz   (Serranon perhe)
Aiheesta muualla
IMDb
Alexandra Jiménez Arrechea (s. 4. tammikuuta 1980 Zaragoza, Aragonia, Espanja) on espanjalainen näyttelijätär.
Jiménez alkoi jo lapsena tanssia balettia ja opiskeli tanssia arvostetuissa oppilaitoksissa Zaragozassa ja myöhemmin Madridissa. Hänestä tuli balettiammattilainen 15-vuotiaana, mutta hän loukkasi pian tämän jälkeen jalkansa ja jätti tanssijan uran keskittyäkseen näyttelemiseen. Hän opiskeli näyttelemistä Madridissa ja teki opintojensa aikana pieniä roolitöitä muun muassa televisiosarjoissa Periodistas, Policías, en el corazón de la calle ja Compañeros. Sittemmin hän sai roolin Serranon perhe -sarjasta, jossa hän esittää valloittavan luonteen omaavaa África Sanzia. Áfrican roolista hän on ollut ehdolla Espanjan näyttelijöiden liiton jakaman parhaan televisionäyttelijättären palkinnon saajaksi. Jiménez on näytellyt myös elokuvissa, lyhytelokuvissa ja teatterissa sekä työskennellyt mallina. Vuonna 2005 hän voitti yhdessä Serranon perheen vastanäyttelijänsä Alejo Saurasin kanssa Premio Leche President -palkinnon kategoriassa "paras televisiopariskunta". Vuonna 2006 Jiménez voitti myös kotiseutunsa kulttuuripalkinnon, jonka Aragonian itsehallintoalue jakaa menestyneille aragonialaisille. Alejo Sauras kertoi olevan hyvä ystävä Jiménezille.
Filmografia > Elokuvat

La fiesta (2003)
Filmografia > Lyhytelokuvat

Low Bat (2002)
Historia de un ciudadano (2003)
Demonios de corta vista (2004)
El mono de Hamlet (2004)
A Mario (2004)
Anillos de Saturno (2001)
Filmografia > Televisio

Periodistas
Policías, en el corazón de la calle
Compañeros
Tres son multitud (2003)
Serranon perhe (2003–2008)
La familia Mata (2009)
La pecera de Eva (2010–)
Filmografia > Teatteri

Fin del mundo, todos al tren (2002)
Los menecomos (2002)
Siete por siete (2003)
5mujeres.com (2004)
Hombres, mujeres y punto
Un pequeño juego, sin consecuencias (2006)
Aiheesta muualla

Alexandra Jiménez Internet Movie Databasessa. (englanniksi)
Kabanov

Kabanov on seuraavien tunnettujen henkilöiden sukunimi:
Aleksandr Kabanov (1948–2020), neuvostoliittolainen vesipalloilija, vesipallovalmentaja ja olympiavoittaja
Andrei Kabanov (s. 1977), venäläinen jääpalloilija
Kirill Kabanov (s. 1992), venäläinen jääkiekkoilija
Sergei Kabanov (1901–1973), neuvostoliittolainen kenraaliluutnantti
| --- | --- |
: Tällä täsmennyssivulla luetellaan henkilöitä, joilla on sama sukunimi.
Aleksi Laakso

| Aleksi Laakso |
| --- | --- |

Henkilötiedot
Syntynyt: 16. maaliskuuta 1990 (ikä 34) Seinäjoki, Suomi
Kansalaisuus:   Suomi
Jääkiekkoilija
Lempinimi:  Allu
Pelipaikka:  puolustaja
Maila:  vasen
Pituus:  182 cm
Paino:  85 kg
Seura
Seura:  Kiekko-Espoo
Sarja:  SM-liiga
Pelinumero:  34
Pelaajaura
Pääsarjaura:  2009–
Aik. seurat:  Blues (SML) Sport (Mestis/SML) Pelicans (SML) HPK (SML) Graz 99ers (EBEL) Rungsted Seier Capital (Tanska) HIFK (SML) Ässät (SML) HC Plzeň (ČEL)
Aleksi Jussi Hermanni Laakso (s. 16. maaliskuuta 1990 Seinäjoki, Suomi) on suomalainen jääkiekkopuolustaja, joka pelaa SM-liigajoukkue Kiekko-Espoossa.
Ura > Maajoukkueura

Laakso edusti Suomea alle 20-vuotiaiden MM-kisoissa vuonna 2010. Hän on pelannut neljä A-maaottelua ilman tehopisteitä. Laakso oli Suomen MM-leiriryhmässä kahdella ensimmäisellä viikolla keväällä 2012 ja hän pelasi ensimmäisen A-maaottelunsa Euro Hockey Challengessa 4. huhtikuuta 2012 Rapperswil-Jonassa Sveitsiä vastaan. Laakso merkittiin Suomen nelospuolustajapariin Otto Honkaheimon viereen. Hän kuitenkin loukkaantui neljännessä ottelussaan Norjaa vastaan, mikä pudotti Laakson MM-leiriryhmästä.
Muuta

Laakson pikkuveli Lauri on pelannut jääkiekkoa hyökkääjänä alemmissa sarjoissa. Veljesten isä Juha Laakso valmensi Aleksia S-Kiekossa C-junioreihin saakka. Hän on toiminut sittemmin myös S-Kiekon edustusjoukkueen valmentajana ja pelaajakoordinaattorina. Aleksi Laakso harrasti lapsena myös pesäpalloa.
Aleksi Laakso harrasti lapsena myös pesäpalloa Seinäjoen Maila-Jusseissa 14-vuotiaaksi asti. Laaksolla on tradenomitutkinto (AMK) Haaga-Helia ammattikorkeakoulusta Kiekkoilijan opintopolulta.
Juurikkaat

| Juurikkaat |
| --- | --- |
 Rehujuurikas (Beta vulgaris var. alba)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Revonhäntäkasvit Amaranthaceae
Alaheimo::  Betoideae
Suku::  Juurikkaat Beta  L.
Katso myös
   Juurikkaat Wikispeciesissä   Juurikkaat Commonsissa 
Infobox OKNimi-testi OK: 
Juurikkaat (Beta) on kasvisuku revonhäntäkasvien (Amaranthaceae) heimossa ja Betoideae-alaheimossa. Aiemmin suku on luokiteltu savikkakasvien (Chenopodiaceae) heimoon. Tunnetuin laji on juurikas (Beta vulgaris).
Lajeja, alalajeja ja muunnoksia

Beta corolliflora
Beta lomatogona
Beta macrocarpa – välimerenjuurikas
Beta macrorhiza
Beta nana
Beta patellaris – lapiojuurikas
Beta patula – madeiranjuurikas
Beta procumbens – peittojuurikas
Beta trigyna
Beta vulgaris – ruokajuurikas eli juurikas
Beta vulgaris subsp. maritima – merijuurikas
Beta vulgaris subsp. vulgaris – peltojuurikas
Beta vulgaris subsp. vulgaris var. alba – rehujuurikas
Beta vulgaris subsp. vulgaris var. altissima – sokerijuurikas
Beta vulgaris subsp. vulgaris var. cicla – lehtimangoldi
Beta vulgaris subsp. vulgaris var. conditiva – punajuurikas
Beta vulgaris subsp. vulgaris var. conditiva – valkojuurikas
Beta vulgaris subsp. vulgaris var. lutea – keltajuurikas
Beta vulgaris var. flavescens – ruotimangoldi
Beta webbiana – kanarianjuurikas
Aiheesta muualla

Suomen Lajitietokeskus: Juurikkaat (Beta)
Global Biodiversity Information Facility (GBIF): Beta (englanniksi)
United States Department of Agriculture (USDA): Beta (englanniksi)
Flora of China: Beta (englanniksi)
Centre for Agriculture and Biosciences International (CABI): Beta (englanniksi)
József Tóth

| Henkilötiedot |
| --- | --- | --- | --- |
Syntymäaika: 2. joulukuuta 1951
Syntymäpaikka: Mosonmagyaróvár, Unkari
Kuolinaika: 11. elokuuta 2022 (70 vuotta)
Pelipaikka: vasen laitapuolustaja
Pituus: 175 cm
Seurat
| Vuodet | Seura | O | (M) |
| 1969–1975 | Pécs | 132 | (3) |
| 1975–1984 | Újpest | 268 | (3) |
| 1984–1986 | MTK | 56 | (0) |
| 1987–1997 | Närpes Kraft | 228 | (10) |
| Yhteensä | Yhteensä | 684 | (16) |
Maajoukkue
| 1974–1983 | Unkari | 56 | (1) |
 Seurajoukkueuran tilastot kattavat vain kansalliset sarjat.
József Tóth (2. joulukuuta 1951 Mosonmagyaróvár, Unkari – 11. elokuuta 2022) oli unkarilainen jalkapalloilija.
Tóth pelasi Unkarin jalkapallomaajoukkueessa vuosina 1974–1983 yhteensä 56 ottelua. Hän edusti Unkaria vuosien 1978 ja 1982 maailmanmestaruuskilpailuissa. Ainoan maajoukkuemaalinsa Tóth teki vuoden 1982 MM-kisoissa Unkarin voittaessa alkulohkon ottelussa El Salvadorin.
Suomessa József Tóth pelasi vuodet 1987–1997 Närpes Kraftissa. Hän esiintyi Ykkösessä vielä 45-vuotiaana, pelaten kauden aikana 13 ottelua. Peliuransa jälkeen Tóth toimi Kraftissa pitkään juniorivalmennuksen parissa.
Saavutukset

Unkarin mestaruus 1978, 1979
Unkarin Cup-mestaruus 1982, 1983
An-Nasr

Profeetta vuonna 632 Ghadir Khumm -lammen luona yhdessä Alin kanssa.
Suura 110 arabialaisena resitaationa
An-Nasr (arab. ٱلنَّصْر‎, suom. Avun suura) on Koraanin 110. suura. Se luokitellaan medinalaiseksi eli myöhäisvaiheen suuraksi, ja siinä on kolme jaetta. Islamilaisen perimätiedon mukaan se on ajallisesti viimeinen kokonainen suura ja ilmoitettiin profeetta Muhammedin jäähyväispyhiinvaelluksella vuonna 632.
Teksti

Suuran sisältönä on kehotus ylistää Jumalaa. Se kuuluu Ahsen-Bören suomennoksessa seuraavasti:
Kun Jumalalta apu ja voitto tulee,
kun näet ihmisten suurin joukoin liittyvän Jumalan uskontoon,
silloin ylistä Herrasi kunniaa ja ano Hänen anteeksiantoaan. Totisesti, Hän palkitsee moninkertaisesti.
Islamilainen tulkinta

Muhammad ibn Jarir al-Tabari käsitteli 900-luvun alussa lyhyttä suuraa kuuden sivun verran ja antoi sille eksegeettisen selityksen. Tabari katsoi, että ensimmäisessä jakeessa mainitulla voitolla tarkoitettiin Muhammedin voittoa Mekasta ja sen quraiš -heimosta. "Suurin joukoin" mukaan liittyvillä ihmisillä tarkoitettiin jemeniläisiä ja Nizar -heimoa. Viimeinen jae viittaa siihen, että profeetan kuolema oli jo lähellä.
Aiheesta muualla

Suura 110
| 0 | 1 | 2 |
| --- | --- | --- |
| Edeltävä suura: Al-Kafirun | Koraanin suurat | Seuraava suura: Al-Masad |
| Edeltävä suura: Al-Kafirun | An-Nasr | Seuraava suura: Al-Masad |
 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114
Suura An-Nasr arabiaksi.
Jumalatar (albumi)

| Jumalatar Nelli Matula |
| --- | --- | --- |

Studioalbumin tiedot
 Julkaistu: 9. elokuuta 2019
 Formaatti: digitaalinen
 Tyylilaji: pop, R&B
 Kesto: 41.51
 Levy-yhtiö: Universal Music & Rähinä Records
Listasijoitukset
  Suomen virallinen albumilista: 6. 
Nelli Matulan muut julkaisut
|   | Jumalatar 2019 | Kiltti tyttö 2022 |
Singlet albumilta Jumalatar
 ”Kato vaan” Julkaistu: 27. heinäkuuta 2016  ”Lemmikki” Julkaistu: 26. lokakuuta 2016  ”Mun kaa kahden” Julkaistu: 15. maaliskuuta 2017  ”Tää ei oo ohi” Julkaistu: 14. joulukuuta 2017  ”Et oo menos minnekään” Julkaistu: 30. toukokuuta 2018  ”Helposti särkyvää” Julkaistu: 3. toukokuuta 2019  ”Koske” Julkaistu: 2. elokuuta 2019
Jumalatar on suomalaisen laulajan ja lauluntekijän Nelli Matulan debyyttialbumi, joka julkaistiin 9. elokuuta 2019.
Albumin tematiikka pohjautuu vahvasti antiikin Kreikan mytologian Afroditeen, joka on kauneuden, hedelmällisyyden, rakkauden ja seksuaalisuuden jumalatar. Matula on sanonut: ”Jumalattaressa ei ole kyse egobuustailusta tai oman itseni ylikorostamisesta. Jumalatar tarkoittaa pikemminkin mielentilaa tai asennetta, jonka seurauksena kuka tahansa voi tuntea olonsa hyväksi ja turvalliseksi omassa kehossaan. – – Jumalatar heijastelee omia kokemuksiani siitä, millaista on olla nuori nainen tässä maailmassa ja yhteiskunnassa.”
Jumalatar nousi julkaisuviikollaan Suomen virallisen albumilistan kuudenneksi.
Albumilta on julkaistu yhteensä seitsemän singleä vuosina 2016–2019. Viisi ensimmäistä julkaistiin Rähinä Recordsin kautta, ja kaksi viimeistä Universal Musicin alaisena. Kappaleista kaksi on striimannut kultaa ja yksi platinaa.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja(t) | Kesto |  |  |  |  |  |
| 1. | Intro | Nelli Matula, Vilma Lähteenmäki, Matias Keskiruokanen | Matias Keskiruokanen | 0.52 |  |  |  |  |  |
| 2. | Jumalatar | Matula, Lähteenmäki, Minna Koivisto | Minna Koivisto | 3.37 |  |  |  |  |  |
| 3. | Helposti särkyvää | Matula, Lähteenmäki, Samuli Sirviö, Olli Äkräs | Jaron & Istala | 3.08 |  |  |  |  |  |
| 4. | Na-aa | Matula, Lähteenmäki, Johannes Naukkarinen, Väinö Wallenius | Johannes Naukkarinen | 2.39 |  |  |  |  |  |
| 5. | Koske | Matula, Lähteenmäki, Koivisto | Jaron & Istala | 3.02 |  |  |  |  |  |
| 6. | Myöhäistä toivoo | Matula, Keskiruokanen | Keskiruokanen | 2.59 |  |  |  |  |  |
| 7. | Kauniita sanoja | Matula, Lähteenmäki, Keskiruokanen | Jaron & Istala | 3.03 |  |  |  |  |  |
| 8. | Paperilautasii | Matula, Keskiruokanen, Juho Raja | Keskiruokanen | 2.56 |  |  |  |  |  |
| 9. | Ikävä kotiin | Matula | Keskiruokanen | 3.26 |  |  |  |  |  |
| 10. | Lemmikki | Matula, Naukkarinen, Henrik Rosenberg, Joonas Wörlin | Kiro, Iso H | 3.24 |  |  |  |  |  |
| 11. | Mun kaa kahden | Matula, Jurek Reunamäki, Henna Sarriola, Tido Nguyen | Tido | 3.08 |  |  |  |  |  |
| 12. | Et oo menos minnekään | Matula, Lähteenmäki, Koivisto, Nguyen | Koivisto, Tido | 3.30 |  |  |  |  |  |
| 13. | Kato vaan | Matula, Naukkarinen, Matias Melleri | Matias Melleri | 3.06 |  |  |  |  |  |
| 14. | Tää ei oo ohi | Matula, Lähteenmäki, Koivisto, Nguyen | KOI | 3.09 |  |  |  |  |  |
Kaliszin piirikunta

Kaliszin piirikunta (puol. powiat kaliski) on yksi Ison-Puolan voivodikunnan piirikunnista. Piirikunnan arvioitu väkiluku oli vuoden 2019 lopussa 83 026. Siihen kuuluvat 11 kuntaa ovat Blizanów, Brzeziny, Ceków-Kolonia, Godziesze Wielkie, Koźminek, Lisków, Mycielin, Opatówek, Stawiszyn, Szczytniki ja Żelazków.
Piirikunnan väestöpyramidi 2014.
Vuoden 2019 lopussa Kaliszin piirikunnan asukkaista 50,8 prosenttia oli naispuolisia ja 49,2 prosenttia miespuolisia. Alle 18-vuotiaat muodostivat 19,1 prosenttia piirikunnan väestöstä, työikäiset 61,4 prosenttia ja eläkeikäiset 19,5 prosenttia väestön keski-iän ollessa 40,6 vuotta. Vuonna 2019 piirikunnassa syntyi 886 lasta. Kaliszin piirikunnan väkiluvun ennakoidaan pienenevän 82 453 asukkaaseen vuoteen 2050 mennessä.
Amïr Haj Massaoud

| Henkilötiedot |
| --- | --- | --- |
Syntymäaika: 8. helmikuuta 1981 (ikä 43)
Syntymäpaikka: Tunisia
Pelipaikka: Puolustaja
Pituus: 179 senttimetriä
Seura
Seura: Club Africain
Pelinumero: 23
Seurat
| Vuodet | Seura | O (M) |
| 2001–2010 2010–2011 2011– | CS Sfaxien Stade Tunisien Club Africain |  ? (3) 9 (2) |
Maajoukkue
| 2004–2007 |  Tunisia | 8 (0) |
 Seurajoukkueuran tilastot kattavat vain kansalliset sarjat.
Amïr Haj Massaoud (arab. أمير الحاج مسعود‎, s. 8. helmikuuta 1981) on tunisialainen jalkapalloilija, pelipaikaltaan puolustaja. Hän pelaa Tunisian pääsarjassa Club Africainia.
Ura

Haj Massaoudin ura alkoi Sfaxienissa kaudella 2001–2002, jonka jälkeen hän on pelannut joukkueessa yhdeksän kauden ajan. Puolustajan roolissa pelaava Haj Massaoud on noussut myös muutaman kauden jälkeen CS Sfaxienin kapteeniksi ja auttanut joukkuettaan voittamaan muun muassa Tunisian liigacupin, Tunisian cupin, sekä Tunisian liigamestaruuden kaudella 2004–2005.
Haj Massaoud edusti kaudella 2010–2011 Stade Tunisienia, jossa hän pelasi yhdeksän ottelua, tehden niissä kaksi maalia.
Syksyllä 2011 Haj Massaoud siirtyi Club Africainiin.
Ura > Maajoukkueessa

Maajoukkueessa Haj Massaoud pelasi ensimmäiset ottelunsa vuonna 2005 ja oli samana vuonna mukana Maanosaliittojen cupissa, Saksassa, jossa hän pelasi yhdessä ottelussa. Yhteensä Haj Massaoud on pelannut seitsemän ottelua.
Saavutukset

Tunisian-mestaruus: 2005
Tunisian cup: 2004, 2009
Hopeaa: 2010
Arabian Mestarien liiga: 2004
Tunisian liigacup: 2003